wannaphong/clean_thaiwikipedia huggingface dataset:
# ออง จี
อองจี (เกิดเมื่อวันที่ 1 พฤศจิกายน พ.ศ. 2489) เป็นนักการเมืองและทหารผ่านศึกชาวพม่า ปัจจุบันดำรงตำแหน่งประธานคณะกรรมการป้องกันและปราบปราบการทุจริตของพม่า ตั้งแต่วันที่ 24 พฤศจิกายน พ.ศ. 2560 ก่อนหน้านี้เคยดำรงตำแหน่งรัฐมนตรีว่าการกระทรวงสารสนเทศตั้งแต่วันที่ 27 สิงหาคม พ.ศ. 2555 จนถึงวันที่ 29 กรกฎาคม พ.ศ. 2557, รัฐมนตรีว่าการกระทรวงสวัสดิการสังคมตั้งแต่วันที่ 30 มีนาคม พ.ศ. 2554 จนถึงวันที่ 27 สิงหาคม พ.ศ. 2555 และรัฐมนตรีว่าการกระทรวงแรงงานตั้งแต่วันที่ 24 ตุลาคม พ.ศ. 2550 จนถึงวันที่ 27 สิงหาคม พ.ศ. 2555 โดยได้รับการแต่งตั้งโดยสภาสันติภาพและการพัฒนาแห่งรัฐState Peace and Development Council Order No 4/2007 , New Light of Myanmar published in Thursday, October 25, 2007; retrieved 2007-11-21Myanmar appoints Suu Kyi 'liaison', Al Jazeera; retrieved 2007-11-19

 งานทหาร 
อองจีจบการศึกษาโรงเรียนเตรียมทหาร รุ่นที่ 40 และได้รับตำแหน่งพลตรีในกองทัพพม่าDecoding Aung San Suu Kyi's statement, The Irrawaddy; retrieved 2007-11-19.
# ยูกิ ซูเอ็ตสึงุ
ยูกิ ซูเอ็ตสึงุ  เป็นนักเขียนการ์ตูนชาวญี่ปุ่น ผลงานที่สำคัญของเธอได้แก่จิฮายะ กลอนรักพิชิตใจเธอ ซึ่งเคยได้รับรางวัลมังงะไทโชใน พ.ศ. 2552 และรางวัลมังงะโคดันชะสาขาการ์ตูนโชโจะยอดเยี่ยมใน พ.ศ. 2554

 กรณีโจรกรรมทางวรรณกรรม 
ใน พ.ศ. 2548 ซูเอ็ตสึงุถูกกล่าวหาว่าลอกลายเส้นจากผลงานของทาเกฮิโกะ อิโนอูเอะลงในผลงานของเธอเองจำนวนสองเรื่อง ได้แก่ Flower of Eden และ Silver สำนักพิมพ์โคดันชะซึ่งเป็นต้นสังกัดได้ดำเนินการตรวจสอบ และตัวซูเอ็ตสึงุเองนั้นก็ยอมรับว่าได้กระทำผิดจริง ทางสำนักพิมพ์โคดันชะและซูเอ็ตสึงุได้ออกแถลงการณ์ยอมรับผิดกับเหตุการณ์ที่เกิดขึ้น กรณีโจรกรรมทางวรรณกรรมครั้งนี้ส่งผลให้ผลงานสองเรื่องดังกล่าวของเธอถูกระงับการจำหน่าย และซูเอ็ตสึงุตัดสินใจยุติการวาดการ์ตูนชั่วคราว

 การกลับมา และความสำเร็จของจิฮายะ กลอนรักพิชิตใจเธอ 
ซูเอ็ตสึงุกลับมาวาดการ์ตูนอีกครั้งหลังจากยุติชั่วคราว ซึ่งการกลับมาครั้งนี้เธอยังได้สร้างผลงานชิ้นสำคัญของเธออีกด้วย โดยใน พ.ศ. 2552 ผลงานมังงะชุดจิฮายะ กลอนรักพิชิตใจเธอ ซึ่งเป็นมังงะเกี่ยวกับกีฬาไพ่คารุตะได้รับการเสนอชื่อ และได้รับรางวัลมังงะไทโช (Manga Taishō) ซึ่งเป็นรางวัลที่มอบให้กับมังงะเรื่องใหม่ที่ตีพิมพ์ออกมาไม่เกิน 8 เล่มเพื่อส่งเสริมงานที่เพิ่งตีพิมพ์ใหม่ นอกเหนือจากนี้แล้ว มังงะดังกล่าวยังได้รับรางวัลมังงะโคดันชะครั้งที่ 35 สาขาการ์ตูนโชโจะยอดเยี่ยมจากสำนักพิมพ์โคดันชะใน พ.ศ. 2554 มังงะชุดนี้ยังได้สร้างเป็นอนิเมะซีรีส์ออกฉาย 3 ฤดูกาล และภาพยนตร์ไตรภาคฉบับคนแสดง
# จอห์น อาร์. อัลฟอร์ด
จอห์น อาร์. อัลฟอร์ด เป็นนักวิชาการด้านรัฐศาสตร์ แห่งมหาวิทยาลัยไรซ์ รู้จักกันในงานวิจัยเรื่อง จอหน์ อาร์. อัลฟอร์ด ในสนามสิ่งมีชีวิต (John R. Hibbing in the field of genopolitics) เขาได้พิสูจน์ด้วยการให้พยานผู้เชี่ยวชาญในกรณีศาลต่างๆ ที่เกี่ยวข้องในการกำหนดเขตเลือกตั้งใหม่ในรัฐเท็กซัส
# อุทยานแห่งชาติดอยเวียงผา
อุทยานแห่งชาติดอยเวียงผา มีอาณาเขตครอบคลุมพื้นที่ป่าสงวนแห่งชาติป่าลุ่มนำแม่ฝางท้องที่ตำบลศรีดงเย็น ตำบลแม่ทะลบ อำเภอไชยปราการ ท้องที่ตำบลแม่ข่า ตำบลแม่คะ อำเภอฝาง จังหวัดเชียงใหม่ และป่าสงวนแห่งชาติป่าแม่ลาวฝั่งซ้าย ท้องที่ตำบลป่าแดด ตำบลศรีถ้อย ตำบลท่าก๊อ อำเภอแม่สรวย จังหวัดเชียงราย  มีเนื้อที่ประมาณ 455.9 ตารางกิโลเมตร หรือ 284,937.5 ไร่

ลักษณะภูมิประเทศ
อุทยานแห่งชาติดอยเวียงผา มีลักษณะภูมิประเทศเป็นเทือกเขาสลับซับซ้อน เทือกเขาวางตัวในเแนวทิศเหนือ – ใต้ เป็นแนวแบ่งเขตจังหวัดเชียงใหม่ – เชียงราย มียอดดอยสูงสุดคือ ดอยเวียงผา มีความสูง 1,834 เมตร จากระดับน้ำทะเลปานกลาง พื้นที่ส่วนใหญ่เป็นป่าต้นน้ำลำธารและแหล่งกำเนิดของลำห้วยใหญ่ๆ ที่สำคัญ โดยเฉพาะเป็นต้นกำเนิดของแม่น้ำฝาง และสาขาหนึ่งของน้ำแม่ลาว เช่น ห้วยแม่ฝางหลวง ห้วยแม่ฝางน้อย น้ำแม่ยางมิ้น

ลักษณะภูมิอากาศ
สภาพภูมิอากาศของอุทยานแห่งชาติดอยเวียงผา โดยทั่วไปประกอบด้วย 3 ฤดู คือ 
ฤดูฝน ระหว่างช่วงเดือนพฤษภาคม - ตุลาคม โดยจะมีฝนตกหนักในช่วงเดือน กันยายน 
ฤดูหนาว ระหว่างเดือนพฤศจิกายน - กุมภาพันธ์ เป็นช่วงอากาศเย็นสบายเหมาะสำหรับเดินทางมาท่องเที่ยว 
ฤดูร้อน ระหว่างเดือนมีนาคม - เมษายน ซึ่งจะเป็นช่วงที่อากาศค่อนข้างร้อน อุณหภูมิเฉลี่ยต่ำสุด 11.8 องศาเซลเซียส และสูงสุด 36.3 องศาเซลเซียสในฤดูร้อน

พืชพรรณและสัตว์ป่า
สภาพป่าประกอบด้วย ป่าดิบเขา ป่าดิบแล้ง ป่าสนเขา ป่าเต็งรังและป่าเบญจพรรณ ซึ่งป่าแต่ละชนิดเหล่านี้จะอยู่กระจัดกระจายทั่วไป ในเขตอุทยานแห่งชาติตามระดับความสูงของพื้นที่ พันธุ์ไม้ที่สำคัญ ได้แก่ สัก ยาง ประดู่ ตะแบก เต็ง รัง จำปีป่า สนสามใบ ก่อชนิดต่างๆ มอส เฟิร์น กล้วยไม้ นอกจากนี้ยังมีพันธุ์ไม้ที่สำคัญและหายากของเมืองไทยอาทิ เช่น มณฑาดอย กุหลาบพันปี กายอม ซึ่งสามารถพบเห็นได้บนยอดดอยเวียงผา 

เนื่องจากสภาพป่าที่อุดมสมบูรณ์ และขึ้นผสมปะปนกันอยู่หลายชนิด ตลอดจนระดับความสูงของพื้นที่ที่แตกต่างกัน ตั้งแต่ 300-1,834 เมตร จึงทำให้เกิดแหล่งอาหารและเป็นที่อยู่อาศัยของสัตว์ป่านานาชนิด ประกอบด้วย เก้ง หมูป่า เลียงผา เสือไฟ หมีควาย เม่น กระต่ายป่า ลิง อีเห็น กระรอก กระแต และนกนานาชนิด เช่น นกกางเขนดง นกพญาไฟ นกโพระดก นกกินปลี นกหัวขวาน ไก่ป่า และที่สำคัญยังสามารถพบเห็นซาลาแมนเดอร์ สัตว์สะเทินน้ำสะเทินบก ซึ่งเป็นดัชนีวัดความอุดมสมบูรณ์ของระบบนิเวศ
# เจ้าหญิงอารีอานา ออสติน มาคอนเนนแห่งเอธิโอเปีย
เจ้าหญิงอารีอานา ออสติน มาคอนเนนแห่งเอธิโอเปีย  (พระนามเดิม: อารีอานา จอย ไลตา ออสติน) ประสูติเมื่อวันที่ 6 มกราคม 2527 ณ กรุงวอชิงตัน สหรัฐ เป็นธิดาของ บอบบี วิลเลียม ออสติน และ จอย ฟอร์ด พระบิดาของพระองค์เป็นนักสังคมวิทยาในสหรัฐ และยังเป็นหุ้นส่วนประธานบริษัท เอสแคซ การบัญชีและกฏหมาย แอสโซซิเอทส์ ในสหรัฐ ทั้งยีงเป็นสมาชิกคณะนักวิชาการมหาวิทยาลัยจอร์จทาวน์ พระองค์ทรงศึกษาในมหาวิทยาลัยฟิกซ์ และทำงานในด้านที่ทรงเรียนจบมา 
 เสกสมรส 
อารีอานา จอย ไลตา ออสติน เข้าพิธีเสกสมรสกับ เจ้าชายโจเอล ดาวิต มาคอนเนนแห่งเอธิโอเปีย ในเดือนธันวาคม 2548 รับพระราชทานพระอิสริยยศ เจ้าหญิงแห่งเอธิโอเปีย พระชายา เมื่อทรงเป็นสมาชิกพระราชวงศ์แห่งเอธิโอเปียแล้ว ก็ทรงปฏิบัติพระกรณียกิจ ในด้านมนุษย์สงเคราะห์และอุปถัมภ์องค์กรต่างๆไส้ในพระอุปภัมภ์ 

ก่อนที่จะมีพระราชพิธีเสกสมรสระหว่างเจ้าชายแฮร์รีกับเมแกน มาร์เกิล พระองค์ เจ้าหญิงอังเกลาแห่งลีชเทินชไตน์ เจ้าหญิงโอมา โอกิสมานา ซีคันยีโซ ดลามีนี เอ็มมา ทรันน์ ไวเคาน์เตสเวย์เมานต์ ซิซิล เด เมสซี ซาราห์ คัลเบอร์สัน และ โมนิกา ฟอน นอยมันน์ เป็นสตรีผิวสีที่ทั้งเป็นพระราชวงศ์ สตรีผู้สูงศักดิ์และเป็นเจ้าหญิงจากการประสูติ ซึ่งทั้งหมดได้จัดตั้งสมาคม เจ้าหญิงผิวสี (Princess skin color) ยกเว้นแต่ ดัชเชสแห่งซัสเซกซ์ ที่ไม่ได้เสด็จมาทรงเข้ารวมงานนี้
# น็อยมาคท์อินแดร์โอเบิร์พฟัลทซ์
น็อยมาคท์  หรือชื่อเต็มคือ น็อยมาคท์อินแดร์โอเบิร์พฟัลทซ์  เป็นเมืองในส่วนภูมิภาคโอเบิร์พฟัลทซ์ในรัฐบาวาเรีย ประเทศเยอรมนี ตั้งอยู่ทางตะวันออกเฉียงใต้ของนครเนือร์นแบร์คไปราว 48 กิโลเมตร

ชื่อ "น็อยมาคท์อินแดร์โอเบิร์พฟัลทซ์" มีความหมายตรงตัวว่า "ตลาดใหม่ในฟัลทซ์ตอนบน" เมืองนี้ตั้งอยู่บนเส้นทางสัญจรที่สำคัญระหว่างเมืองเนือร์นแบร์คกับเรเกินส์บวร์ค ชื่อน็อยมาคท์ปรากฎครั้งแรกในเอกสาร ค.ศ. 1135
# ธนาคารแห่งชาติสวิส
ธนาคารแห่งชาติสวิส (,) เป็นธนาคารกลางของประเทศสวิตเซอร์แลนด์ ก่อตั้งเมื่อค.ศ. 1906 มีสำนักงานอยู่ในกรุงแบร์น รับผิดชอบการกำหนดนโยบายการเงินของประเทศ ตลอดจนเป็นผู้ตราสกุลเงินฟรังก์สวิสขึ้นใช้

ธนาคารแห่งชาติสวิสมีสถานะเป็นธนาคารเอกชน โดยในปีค.ศ. 2015 หุ้นสามัญร้อยละ 45 ถือครองโดยส่วนบริหารของมลรัฐต่างๆ, ร้อยละ 15 ถือครองโดยธนาคารกลางของมลรัฐต่างๆ และที่เหลือราวร้อยละ 40 ถูกถือครองโดยภาคเอกชนSNB - Questions and Answers on the SNB as a company (5) [Retrieved 2015-08-01]
# เอวเซบิโอ ซากริสตัน
เอวเซบิโอ ซากริสตัน เมนา (เกิด 13 เมษายน ค.ศ. 1964) รู้จักกันในชื่อ เอวเซบิโอ เป็นอดีตนักฟุตบอลและผู้จัดการทีมชาวสเปน เคยเล่นในตำแหน่งกองกลาง สโมสรล่าสุดที่เป็นผู้จัดการทีมคือ ฌิโรนา

สถิติการจัดการทีม

+ สถิติการจัดการทีมตามทีมและการดำรงตำแหน่ง	ทีมประเทศตั้งแต่ถึงสถิติอ้างอิงเกมชนะเสมอแพ้ได้เสียผลต่าง%	เซลตา3 มีนาคม 20097 มิถุนายน 2010
		บาร์เซโลนา เบ17 มิถุนายน 20119 กุมภาพันธ์ 2015			เรอัลโซซิเอดัด9 พฤศจิกายน 201519 มีนาคม 2018
		ฌิโรนา7 มิถุนายน 201820 พฤษภาคม 2019รวม
	—
# การปลูกป่า
การปลูกป่า การจัดตั้งการเติบโตของป่าในพื้นที่ที่มีทั้งป่า หรือขาดไปโดยธรรมชาติNyland, R.D. Silviculture: Concepts and Applications. 3rd ed. 2016. p. 67. link. ในกรณีแรก กระบวนการนี้เรียกว่าการฟื้นฟูสภาพป่า ในขณะที่กรณีที่สอง เรียกว่าการทำให้เป็นป่า
# ชินกาลมาลีปกรณ์
ชินกาลมาลีปกรณ์ เป็นวรรณกรรมพุทธศาสนาภาษาบาลี ผู้แต่งคือพระรัตนปัญญาเถระ พระสังฆราชาในรัชสมัยของพระเมืองแก้วหรือพระติลกปนัดดาธิราชแห่งอาณาจักรล้านนา มีเนื้อหาเป็นพงศาวดารหรือประวัติความเป็นมาของพระพุทธศาสนา เนื้อหากว่าครึ่งเล่มเป็นเรื่องราวเกี่ยวกับพระพุทธเจ้าองค์ต่าง ๆ เริ่มตั้งแต่พระโคตมพุทธเจ้ายังทรงเป็นพระโพธิสัตว์จนถึงปัจจุบันชาติ เรื่องอัครสาวกนิพพาน พุทธปรินิพพาน พระบรมสารีริกธาตุ จนการสังคายนาในชมพูทวีปและในศรีลังกา ทั้งยังพูดถึงการสร้างเมืองหริภุญไชย เชียงใหม่ ความเจริญรุ่งเรืองของพระพุทธศาสนาในอาณาจักรล้านนา สิ้นสุดเรื่องที่ประวัติราชวงศ์มังรายในสมัยของผู้แต่ง คือ สมัยพระเมืองแก้ว โดยมีบันทึกลงปีที่รจนาจบตรงกับปี พ.ศ. 2060 แต่มีการแต่งเพิ่มเติมต่อจนจบบริบูรณ์ในปี พ.ศ. 2071 เรียบเรียงเป็นร้อยแก้วและร้อยกรอง เรียกว่า "ปัชชพันธ์" มีการเรียบเรียงภาษาได้อย่างงดงาม มีการแปลงชื่อเฉพาะในสมัยนั้นเป็นภาษาบาลี เช่น ชื่อเมือง กษัตริย์ บุคคล สถานที่ และแม่น้ำ 

ชินกาลมาลีปกรณ์ เป็นวรรณกรรมบาลีที่ใช้อ้างอิงในฐานะเอกสารตำนานพงศาวดารบ่อยครั้งที่สุดเคียงคู่ไปกับ จามเทวีวงศ์ และ ตำนานมูลศาสนา

ต้นฉบับ

ชินกาลมาลีปกรณ์ ได้รับการคัดลอกต่อ ๆ กันมาหลายฉบับ ต้นฉบับที่พบมี 11 ฉบับ จารด้วยตัวอักษรขอม 10 ฉบับ อักษรมอญ 1 ฉบับ
 ฉบับที่ 1 เป็นใบลานที่สันนิษฐานว่าเก่าแก่ที่สุด ทำขึ้นในปลายสมัยกรุงศรีอยุธยา เรียกว่า ใบลานเดิม มีผูก 1-2, 4-5 แต่ไม่มีผูก 3 ปัจจุบันเก็บรักษาไว้ที่หอสมุดแห่งชาติ
 ฉบับที่ 2 ใบลาน ฉบับครูเดิม เดิมทีอยู่ที่หอพระมณเฑียรธรรม ในพระบรมมหาราชวัง ปัจจุบันเก็บรักษาไว้ที่หอสมุดแห่งชาติ
 ฉบับที่ 3 ใบลาน ฉบับทองใหญ่ อยู่ที่หอพระมณเฑียรธรรม
 ฉบับที่ 4 ใบลาน ฉบับรองทรง เป็นฉบับที่คัดลอกสำเนาจาก ฉบับทองใหญ่ เก็บรักษาไว้ที่หอสมุดแห่งชาติ
 ฉบับที่ 5–7 ใบลาน ฉบับล่องชาด, ฉบับรดน้ำดำโท (จารสมัยรัชกาลที่ 3) และ ฉบับทองน้อย (เหลือแต่ผูก 3) อยู่ที่หอพระมณเฑียรธรรม
 ฉบับที่ 8–10  เป็นใบลานฉบับซ้ำ มีหมายเลขกำกับไว้คือ ฉบับรดน้ำดำโท 2, ฉบับล่องชาด 2 และ ฉบับล่องชาด 3
 ฉบับที่ 11 ฉบับภาษามอญ สันนิษฐานว่าสร้างปี 2321 สมัยกรุงธนบุรี มีครบผูก 1-6

การแปล

สำหรับการแปลเป็นภาษาไทยนั้น ครั้งแรก พระพิมลธรรมและคณะแปลจากคัมภีร์ใบลานอักษรขอมในสมัยรัชกาลที่ 1 ใช้ชื่อว่า ชินกาลมาลินี และรัชกาลที่ 5 ทรงให้พิมพ์เป็นครั้งแรกเพื่อแจกในงานพระศพของพระเจ้าวรวงศ์เธอ พระองค์เจ้าศิริวงศ์วัฒนเดช ภายหลัง แสง มนวิทูร ผู้เชี่ยวชาญด้านอักษรศาสตร์ อดีตข้าราชการกรมศิลปากร แปลใหม่ และใช้ชื่อ ชินกาลมาลีปกรณ์ นอกจากนี้ N.A. Jayawickrama ยังแปลเป็นภาษาอังกฤษเมื่อปี พ.ศ. 2511 และยอร์ช เซเดส์ แปลเป็นภาษาฝรั่งเศสโดยตีพิมพ์คู่กับภาษาบาลีลงในวารสารวิชาการของฝรั่งเศสที่ชื่อ Bulletin de l’  Ecole Francaise d’ Extreme orient, tome xxv ตั้งแต่ฉบับเดือนมกราคมถึงมิถุนายน พ.ศ. 2468 รวม 6 ฉบับ อนึ่ง สมาคมบาลีปกรณ์ กรุงลอนดอน ประเทศอังกฤษ ตีพิมพ์ฉบับภาษาบาลีด้วยตัวอักษรโรมัน และในประเทศศรีลังกา พระภิกษุชื่อ พุทธทัตตะ ได้แปลเป็นภาษาสิงหล พิมพ์คู่กับภาษาบาลีเมื่อ พ.ศ. 2498
# การทำให้เป็นป่า
การทำให้เป็นป่า เป็นการสถาปนาป่า (การปลูกป่า) หรือตั้งต้นในพื้นที่ที่ไม่มีต้นไม้ปกคลุมมาก่อน

หน่วยงานภาครัฐและเอกชนหลายแห่งมีส่วนร่วมโดยตรงในโครงการการทำให้เป็นป่าเพื่อสร้างป่า, เพิ่มการดักจับคาร์บอนและการสะสมคาร์บอน และช่วยในการปรับปรุงความหลากหลายทางชีวภาพจากการกระทำของมนุษย์

 กระบวนการ 

พลศาสตร์ช่องว่างเป็นรูปแบบของการเจริญเติบโตของพืชที่เกิดขึ้นหลังจากการสร้างช่องว่างของป่า การรบกวนทางธรรมชาติในพื้นที่ส่งผลให้เกิดการเปิดท้องฟ้าของป่า พลศาสตร์ช่องว่างเป็นลักษณะทั่วไปของป่าเขตร้อนและเขตร้อนชื้น รวมถึงมีสาเหตุและผลกระทบที่หลากหลายต่อชีวิตป่าไม้

บางครั้งเครื่องมือพิเศษ เช่น แถบปลูกต้นไม้ ได้รับการนำมาใช้เพื่อทำให้การปลูกต้นไม้ง่ายขึ้นและเร็วขึ้น

 ในพื้นที่ดินเสื่อมโทรม 
ในบางพื้นที่ ป่าต้องการความช่วยเหลือในการสถาปนาตัวเองใหม่เนื่องจากปัจจัยด้านสิ่งแวดล้อม ตัวอย่างเช่น ในเขตที่แห้งแล้ง เมื่อป่าปกคลุมถูกทำลาย แผ่นดินอาจแห้งแล้งและไม่เอื้ออำนวยต่อการเติบโตของต้นไม้ใหม่ ปัจจัยอื่น ๆ รวมถึงการปล่อยให้สัตว์กินหญ้ามากเกินไปโดยปศุสัตว์ โดยเฉพาะอย่างยิ่งสัตว์ เช่น แพะ, วัว และการเก็บเกี่ยวมากเกินไปของทรัพยากรป่าไม้ เหล่านี้รวมกันอาจนำไปสู่การแปรสภาพเป็นทะเลทราย และการสูญเสียดินชั้นบน; หากไม่มีดิน ป่าจะไม่สามารถเติบโตได้จนกว่ากระบวนการสร้างดินที่สมบูรณ์จะเสร็จสิ้น-หากการกร่อนยอมต่อสิ่งนี้ ในพื้นที่เขตร้อนบางแห่ง การกำจัดพื้นที่ป่าอาจส่งผลให้เกิดชั้นแข็งหรือชั้นดานซิลิกา ซึ่งจะปิดผนึกดินชะงัดต่อการแทรกซึมของน้ำ โดยในหลายพื้นที่ การฟื้นฟูสภาพป่าไม่สามารถทำได้เพราะคนใช้ที่ดิน ส่วนในพื้นที่อื่น การทำลายกลไกของชั้นดานซิลิกาหรือชั้นแข็งเป็นสิ่งที่จำเป็น, ความดูแล และการรดน้ำอย่างต่อเนื่องอาจสำคัญ รวมถึงการป้องกันพิเศษ เช่น การล้อมรั้ว อาจมีความจำเป็น
# เทศบาลตำบลบ้านเหล่า (จังหวัดเชียงราย)
เทศบาลตำบลบ้านเหล่า เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 12 กับบางส่วนของหมู่ที่ 4,6,11 ของตำบลทุ่งก่อ และพื้นที่ทั้งหมดของหมู่ที่ 4 ของตำบลดงมหาวัน ในอำเภอเวียงเชียงรุ้ง จังหวัดเชียงราย เดิมมีฐานะเป็นสุขาภิบาลบ้านเหล่าที่จัดตั้งขึ้นใน พ.ศ. 2528 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 4,047 คน

พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอเวียงเชียงรุ้ง จังหวัดเชียงราย อยู่ห่างจากศาลากลางจังหวัดเชียงรายประมาณ 33 กิโลเมตรตามถนนสาย ชร.4013 แยกทางหลวงหมายเลข 1173 - บ้านป่ายางมน (ฮ่องฮี) อยู่ห่างจากกรุงเทพมหานครประมาณ 824 กิโลเมตร เขตเทศบาลมีแม่น้ำสักและแม่น้ำเผื่อไหลผ่านเป็นแหล่งน้ำสำคัญ
# ธนพนธ์ สุขุมพันธนาสาร
ธนพนธ์ สุขุมพันธนาสาร ชื่อเล่น เพิร์ธ เป็นนักแสดงและนักร้องชาวไทย เขาได้ประเดิมงานแสดงจากบทบาทในละครซีรีส์เรื่อง เสียงเรียกวิญญาณ (2560) และโด่งดังจากการรับบท เอ้ ในละครซีรีส์เรื่องบังเอิญรัก (2561)

 ประวัติ 
ธนพนธ์เกิดเมื่อวันที่ 20 มีนาคม พ.ศ. 2544 ที่กรุงเทพมหานคร เป็นลูกคนเดียว ชื่อเล่นของเขาคือ เพิร์ธ ซึ่งมาจากเมืองหนึ่งในออสเตรเลีย

เขาเป็นคริสเตียนและสำเร็จการศึกษาจากโรงเรียนเซนต์ดอมินิกและกำลังศึกษาอยู่ที่ สาขาภาพยนตร์และสื่อดิจิทัล วิชาเอกการแสดงและกำกับการแสดงภาพยนตร์ วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ

 อาชีพ 
ธนพนธ์ประเดิมงานแสดงครั้งแรกในบท บรีซ ในละครซีรีส์แนวดราม่าเรื่อง เสียงเรียกวิญญาณ ในปี พ.ศ. 2560 ในปี พ.ศ. 2561 เขาเริ่มเป็นที่รู้จักจากบท เอ้ อินทัช พระเอกในละครซีรีส์ไทยแนวยาโออิเรื่องบังเอิญรัก ร่วมกับศุภพงษ์ อุดมแก้วกาญจนา ซึ่งรับบท พีท พิชญะ การแสดงของพวกเขาในละครซีรีส์ช่วยให้พวกเขามีชื่อเสียงและมีแฟน ๆ ทั่วทั้งเอเชียตะวันออกและเอเชียตะวันออกเฉียงใต้ รวมไปถึงบางส่วนของยุโรป อเมริกา และละตินอเมริกา

TEMPT บอยแบนด์ที่มีสมาชิก 6 คน เปิดตัวเมื่อวันที่ 5 มกราคม พ.ศ. 2562 สมาชิกทั้ง 6 คนเคยร่วมแสดงในละครซีรีส์เรื่องบังเอิญรัก โดยสมาชิกดั้งเดิมประกอบด้วย กาศมณัฏฐ์ นามวิโรจน์, รัฐวิทย์ กิจวรลักษณ์, กีรติ พวงมาลี, ณภัทร ณ ระนอง, ศิวัช จำลองกุล และธนพนธ์

 ผลงาน 

 ซีรีส์/ละคร 
ปีเรื่องบทบาทหมายเหตุ2560Please เสียงเรียกวิญญาณบริท-2561บังเอิญรัก Love By Chanceเอ้นักแสดงนำ2562REMINDERS เพราะคิดถึงพินนักแสดงนำเคว้ง The Stranded กฤษนักแสดงสมทบเขาวานให้หนูเป็นสายลับ เสี่ยฮะ (วัยรุ่น)นักแสดงรับเชิญด้ายแดง Until We Meet Againสมกิตนักแสดงรับเชิญ2563บังเอิญรัก Love By Chance ซีซั่น 2เอ้25647 Projectบีม2565My Coach ตะลุมรัก ตะลุมบอลจอนนักแสดงนำร่วมVice Versa รักสลับโลกเมฆนักแสดงรับเชิญ เพื่อนายแค่หนึ่งเดียว ช็อปเปอร์2566 สองเดือดเลือดเดียวกันปวินนักแสดงนำหัวใจในสายลม Dangerous Romanceกังหัน2567บ้านหลอน ON SALEเบสนักแสดงรับเชิญสายรหัสเทวดา Perfect10 Linersโยธานักแสดงนำ rowspan="2" Scarlet Heart Thailandรักครูเท่าโลกเลย Love You Teacherพบเมฆนักแสดงนำ

 รางวัล 
 รางวัลที่ได้รับ 
ปีรางวัลรายการประกาศรางวัล2561Asian Artist of the YearKOREAN UPDATES AWARDS 2018หนุ่มวัยใสแห่งปี 2018KAZZ MAGAZINE2562Best Kiss Scene - บังเอิญรัก Love By ChanceLINE TV AWARDS 2019Best Couple -  บังเอิญรัก Love By ChanceThe 100 Most Handsome Asia Faces of 2019 - Rank 81TCCAsiaหนุ่มวัยใสแห่งปี 2019KAZZ MAGAZINE2563ผู้ชนะรางวัล นักแสดงนำชายยอดนิยมคมชัดลึกอวอร์ดครั้งที่ 16

 รางวัลที่เข้าชิง 
ปีรางวัลรายการประกาศรางวัล2562คู่จิ้นแห่งปี 2019KAZZ AWARDS 2019วัยรุ่นชายยอดนิยม 2019ขวัญใจมหาชนNINE ENTERTAIN AWARDS 2019นักแสดงชายยอดนิยมคมชัดลึกอวอร์ด  ครั้งที่ 16
# บรูนู กาลู
บรูนู วีเยย์รา กาลู จี โอลีเวย์รา (เกิด 7 พฤษภาคม พ.ศ. 2531) หรือรู้จักกันในชื่อ บรูนู กาลู  เป็นนักฟุตบอลชาวบราซิล เล่นในตำแหน่งกองกลางตัวกลาง เคยเล่นให้กับเมืองทอง ยูไนเต็ด

ประวัติ
บรูนูเกิดในนีเตรอย รัฐรีโอเดจาเนโร ประเทศบราซิล เริ่มเล่นเป็นนักฟุตบอลเยาวชนให้กับวัสกูดากามา สโมสรในประเทศบราซิล ก่อนที่จะย้ายมาเล่นในลีกประเทศโปรตุเกสในหลายฤดูกาลถัดมา

สถิติ
สโมสร

สโมสรฤดูกาลลีกถ้วยทวีปอื่น ๆรวมลีกลงเล่นประตูลงเล่นประตูลงเล่นประตูลงเล่นประตูลงเล่นประตูวัสกูดากามา2008แซรียีอา20100000302009แซรียีเบ4000000040รวม6010000070ไลชอยช์ (ยืมตัว)2009–10ปรีไมราลีกา120200000140รวม120200000140วีตอรียา2010–11ปรีไมราลีกา904000001302011–12ปรีไมราลีกา1802000002002012–13ปรีไมราลีกา160300000190รวม430900000520มารีตีมู2014–15ปรีไมราลีกา254830000337รวม254830000337วัสกูดากามา2015แซรียีอา1300000001302016แซรียีเบ60000000602017แซรียีอา1000000010รวม190000000190กาตาร์ 2017–18สตาส์ลีก204000000204รวม204000000204ชาวึช2018–19ปรีไมราลีกา303500000353รวม303500000353รวมทั้งหมด15511253000018014
# อะ-โอ
"อะ-โอ"   เป็นเพลงของเกิร์ลกรุปเกาหลีใต้ ไอเดิล ออกจำหน่ายในรูปแบบดิจิทัลซิงเกิล วันที่ 26 มิถุนายน ค.ศ. 2019 โดยคิวบ์เอนเตอร์เทนเมนต์

เบื้องหลังและการออกจำหน่าย
เมื่อวันที่ 16 มิถุนายน ค.ศ. 2019 มีรายงานว่าไอเดิลจะกลับมาพร้อมกับดิจิทัลซิงเกิล "อะ-โอ" ทีเซอร์รูปภาพเผยแพร่เมื่อวันที่ 17 และ 18 มิถุนายน

เพลงออกจำหน่ายในรูปแบบดิจิทัลซิงเกิลเมื่อวันที่ 26 มิถุนายน ค.ศ. 2019 ผ่านพอร์ทัลเพลงหลายแห่ง รวมถึงเมลอน ไอทูนส์ และสปอทิฟาย

เพลง
เพลงแต่งโดยสมาชิกของวง โซย็อน และเป็นโปรดิวเซอร์ร่วมกับจูเน เพลงเป็นแนว "บูมแบ็ป" ซึ่งเป็นรูปแบบที่โดดเด่นในเพลงฮิปฮอปฝั่งตะวันออกช่วงปี 1990 คำว่า "บูมแบ็ป" มาจากเสียงเบสและกลองเล็ก
# การเลือกตั้งชุมชนในประเทศกัมพูชา ค.ศ. 2017
การเลือกตั้งชุมชน  เกิดขึ้นที่Cambodia เมื่อวันอาทิตย์ที่ 4 มิถุนายน ค.ศ. 2017 ซึ่งคณะกรรมการการเลือกตั้ง (NEC) ประกาศว่ามีผู้ใช้สิทธิ์เลือกตั้ง 7.8 ล้านคน และมีผู้สมัครถึง 94,595 คน จาก 12 พรรคการเมือง 572 แข่งขันกันในกรมปรึกษาฆุมสังกัด จำนวน 11,572 ที่นั่ง ใน 1,646 ชุมชนของประเทศกัมพูชา ซึ่งในการเลือกตั้งมีผู้ใช้สิทธิ์เลือกตั้งประมาณ90.37%. 

ผลการเลือกตั้งครั้งนี้ ผลปรากฎว่าพรรคประชาชนกัมพูชา ได้เสียงข้างมากในการเลือกตั้งครั้งนี้

 ผลการเลือกตั้ง 
พรรคคะแนน%คน+/–สมาชิกสภา+/–พรรคประชาชนกัมพูชา3,540,05650.761,156 4366,503 1,789พรรคสงเคราะห์ชาติ3,056,82443.83489 4495,007 2,052พรรคฟุนซินเปก132,3191.900 128 123พรรคพันธมิตรเพื่อประชาธิปไตย122,8821.7604 4พรรคสหชาติกัมพูชา78,7241.131 124 24พรรครังผึ้งสังคมประชาธิปไตย31,3340.4501 1พรรครากหญ้าประชาธิปไตย4,9810.0705 5พรรคชาตินิยมกัมพูชา2,1610.0300 1พรรคเยาวชนกัมพูชา1,5050.0200พรรคประชาธิปไตยประชาชนพื้นเมือง1,2720.0200พรรคอำนาจเขมร1,0350.0100พรรคสาธารณรัฐประชาธิปไตย8180.0100บัตรเสีย/ไม่ประสงค์ลงคะแนน133,484รวมทั้งหมด7,107,3951001,646 1311,572 113ผู้ใช้สิทธิ์7,865,03390.37Source: National Election Committee
# มาร์บัคอัมเน็คคาร์
มาร์บัค  หรือชื่อเต็มคือ มาร์บัคอัมเน็คคาร์  เป็นเมืองริมแม่น้ำเน็คคาร์ ในรัฐบาเดิน-เวือร์ทเทิมแบร์ค ประเทศเยอรมนี ตั้งอยู่ห่างจากนครชตุทท์การ์ทราว 25 กิโลเมตร เป็นบ้านเกิดของกวีและนักเขียนบทละครชื่อก้องอย่างฟรีดริช ชิลเลอร์
# อัลพ์ชตัท
อัลพ์ชตัท  เป็นเมืองในรัฐบาเดิน-เวือร์ทเทิมแบร์ค ประเทศเยอรมนี ตั้งอยู่กึ่งกลางระหว่างเมืองชตุทท์การ์ทกับทะเลสาบโบเดิน สถานที่ท่องเที่ยวสำคัญใกล้กับเมืองนี้ได้แก่ปราสาทโฮเอินท์ซ็อลเลิร์น
# เฮลิคอปเตอร์อเนกประสงค์
เฮลิคอปเตอร์อเนกประสงค์  เป็นเฮลิคอปเตอร์แบบอเนกประสงค์ เฮลิคอปเตอร์ทางการทหารแบบอเนกประสงค์สามารถเติมบทบาท เช่น การโจมตีภาคพื้นดิน, การยุทธ์เคลื่อนที่ทางอากาศ, การส่งกําลังบํารุงทางทหาร, การส่งกลับสายแพทย์, การสั่งการและควบคุม และขนส่งทหาร โดยคำศัพท์บางคำทับซ้อนกันอย่างหลีกเลี่ยงไม่ได้กับเฮลิคอปเตอร์ขนส่ง

 รายชื่อเฮลิคอปเตอร์อเนกประสงค์ 
นี่คือรายชื่อเฮลิคอปเตอร์อเนกประสงค์

|-
| อากุสตาเวสต์ลันด์ อาวูดอปปียา109 || อิตาลี || เบา || ค.ศ. 1971 || ผลิต ||  || 
|-
| แอโรสแปเตียล แอสอา 360 ดูฟอง || ฝรั่งเศส || เบา || ค.ศ. 1972 || ผลิต || 36 ลำ || 
|-
| แอตลาสออริกซ์ || แอฟริกาใต้ || กลาง || ค.ศ. 1986 || ผลิต ||  || 

|-
| ตระกูลเบลล์ฮิวอี || สหรัฐ || กลาง ||  || ผลิต ||  || Mutza, Wayne. UH-1 Huey In Action. Carrollton, Texas: Squadron/Signal Publications, 1986. .
|-
| ยูเอช-1 ไอระควอย || สหรัฐ || กลาง || ค.ศ. 1969 || ผลิต ||  || 
|-
| ชางเหอ แซด-11 || จีน || เบา ||  || ผลิต ||  || 
|-
| ชางเหอ แซด-18 || จีน || กลาง ||  || ผลิต ||  || 
|-
| อูโรคุปแตร์ แอร์แอส355 เอคือเรย 2 || ฝรั่งเศส || เบา || ค.ศ. 1978 || ผลิต ||  || 
|-
| อูโรคุปแตร์ แอร์แอส532 คูการ์ || ฝรั่งเศส || กลาง || ค.ศ. 1977 || ผลิต ||  || 
|-
| อูโรคุปแตร์ เออเซ135 || ฝรั่งเศส || เบา || ค.ศ. 1994 || ผลิต ||  || 
|-
| ฮัลดรูฟ || อินเดีย || เบา ||  || ผลิต || 231 ลำ || 
|-
| ฮาร์บิน แซด-8 || จีน || หนัก ||  || ผลิต ||  || 
|-
| ฮาร์บิน แซด-9 || จีน || เบา ||  || ผลิต ||  || 
|-
| ฮาร์บิน แซด-20 || จีน || กลาง ||  || ผลิต ||  || 
|-
| อีอาเร 330 || โรมาเนีย || กลาง ||  || ผลิต ||  || 
|-
| ไค คูห์-1 ซูเรียน || แอฟริกาใต้ || กลาง ||  || ผลิต ||  || 
|-
| คามอฟ คา-27 || รัสเซีย || หนัก ||  || ผลิต ||  || 
|-
| มี-8 || รัสเซีย || กลาง ||  || ผลิต ||  || 
|-
| มี-17 || รัสเซีย || กลาง ||  || ผลิต ||  || 
|-
| แอ็นอาชอินดุสตรี แอ็นอาช90 || ฝรั่งเศส || กลาง ||  || ผลิต ||  || 
|-
| ตระกูลปูมา || ฝรั่งเศส || กลาง ||  || ผลิต ||  || 
|-
| แอสอา 330 ปูมา || ฝรั่งเศส || กลาง ||  || ผลิต ||  || 
|-
| เอส-70 || สหรัฐ || กลาง ||  || ผลิต ||  || 
|-
| ยูเอช-60 แบล็กฮอว์ก || สหรัฐ || กลาง ||  || ผลิต ||  || 
|-
| เวสต์แลนด์ลิงซ์ || สหราชอาณาจักร || เบา ||  || ผลิต ||  || 
|}
# คลื่นความร้อนในประเทศอินเดียและปากีสถาน พ.ศ. 2562
{{Infobox event
| title         = คลื่นความร้อนในประเทศอินเดียและปากีสถาน พ.ศ. 2562
| map_size      = 
| map_alt       = 
| map_caption   = Map of location of disaster
| location      =India and Pakistan
| image         = 

ตั้งแต่กลางเดือนพฤษภาคม พ.ศ. 2562 อินเดียและปากีสถานได้เผชิญกับคลื่นความร้อนที่รุนแรง โดยเป็นหนึ่งในคลื่นความร้อนที่ร้อนแรงและยาวนานที่สุดนับตั้งแต่ประเทศทั้งสองเริ่มบันทึกรายงานสภาพอากาศ อุณหภูมิสูงสุดวัดได้บริเวณเมืองจูรูในรัฐราชสถานของอินเดีย อยู่ที่ 50.8 องศาเซลเซียส (123.4 องศาฟาเรนไฮต์) ซึ่งเกือบสูงที่สุดเป็นประวัติการณ์ในอินเดีย ณ วันที่ 12 มิถุนายน พ.ศ. 2562 คลื่นความร้อนระลอกนี้กินเวลามาแล้ว 32 วัน นับเป็นคลื่นความร้อนที่กินเวลานานที่สุดเป็นอันดับที่สองเท่าที่เคยบันทึกไว้

อุณหภูมิที่ร้อนจัดและการเตรียมพร้อมรับมือที่ไม่เพียงพอส่งผลให้มีผู้เสียชีวิตในรัฐพิหารแล้วมากกว่า 184 คน โดยมีรายงานผู้เสียชีวิตอีกจำนวนมากในพื้นที่อื่น ๆ ของประเทศ ในปากีสถาน มีเด็กเล็ก 5 คนเสียชีวิตจากอากาศที่ร้อนจัด

คลื่นความร้อนระลอกนี้เกิดขึ้นในช่วงเวลาเดียวกันกับภัยแล้งและการขาดแคลนน้ำทั่วประเทศ ในช่วงกลางเดือนมิถุนายน อ่างเก็บน้ำต่าง ๆ ที่ส่งน้ำสู่เมืองเจนไนได้แห้งเหือด ทำให้มีผู้คนจำนวนนับล้านที่ไม่สามารถเข้าถึงน้ำได้ วิกฤตการณ์น้ำทวีความรุนแรงมากขึ้นเนื่องจากอุณหภูมิที่สูงและการขาดความเตรียมพร้อม นำไปสู่การประท้วงและการต่อสู้แย่งชิงน้ำซึ่งทำให้มีผู้ถูกฆ่า ถูกแทง และถูกทุบตี
# วอลเทอร์ พี38
วอลเทอร์ พี38 (เขียนอย่างเป็นทางการว่า วอลเทอร์ พี.38) เป็นปืนพกแบบกึ่งอัตโนมัติที่ได้ถูกพัฒนาโดย Carl Walther GmbH ในฐานะที่เป็นปืนพกที่ถูกประจำการในกองทัพแวร์มัคท์ในช่วงเริ่มต้นของสงครามโลกครั้งที่สอง มันได้ถูกสร้างขึ้นด้วยความประสงค์ที่จะถูกเข้ามาแทนที่โดยปืนพกลูเกอร์ พี08 ที่มีราคาแพง การผลิตที่ได้กำหนดเอาไว้จนกระทั่งสิ้นสุดลงในปี ค.ศ. 1942

 ประเทศผู้ใช้งาน 

: Afghan National Police received 10,000 P1s after the fall of the Taliban

:Supplied by Germany during WW2
: Used by the prisoner transport services of the Correctional Service Canada until the late 1980s. P1 Variant
: P1 variant.
: Chilean Army. Translated from the Spanish.

: Used primarily by police and paramilitary.
: Finnish UN peacekeeping forces, P1 variant.
: Replaced by the mid-1950s.
: P1 variant.

 : Kurdistan Region received 8,000 P1 pistols in 2014
  – used as a service pistol in private security companies at least up to 2007.
: Used in small numbers by the Lebanese Army and later by some Lebanese militias during the 1958 Lebanon crisis and the Lebanese Civil War (1975-1990).
: P1 variant.

: Norwegian Armed Forces. Replaced by the P80 in 1985
: Used by Pakistan Navy and Pakistan Army Medical Corps. In small numbers purchased from West Germany.
: Used by Portuguese Army until 2019, when was replaced by the Glock 17 Gen 5.
: Standard sidearm of SA Police.
: HP variant.

: Used by US Army Special Forces assigned to Detachment 'A', Berlin during the Cold War.

  พลพรรคยูโกสลาเวีย